दिव्यांगों का विवाह: बरात के स्वागत से लेकर फेरे तक कराएंगे अफसर
6-7 मार्च को होने वाले दिव्यांगों के सामुहिक विवाह समारोह के लिए कलेक्टर संकेत भोंडवे ने अफसरों को जिम्मेदारियां सौंप दी है।
एसडीएम क्षितिज शर्मा मेहमानों के आवास की व्यवस्था करेंगे जबकि यूडीए सीईओ अभिषेक दुबे मंच, हवन-फेरे आदि की व्यवस्था संभालेंगे। बाकी तैयारियों के लिए कलेक्टर ने सभी आनन्दकों, अधिकारी- कर्मचारियों की बैठक शुक्रवार शाम 5 बजे कान्हा वाटिका में बुलाई है।
किस अधिकारी को क्या जिम्मेदारी
एडीएम नरेंद्र सूर्यवंशी, आरटीओ मनोज तेहनगुरिया व एएसपी उपाध्याय कार्यक्रम स्थल की सुरक्षा व वर-वधू को लाने-ले जाने वाहनों व पार्किंग व्यवस्था संभालेंगे। एएसपी विनायक सिंह एसएएफ बैण्ड, बोहरा समाज के बैण्ड, बग्गी एवं ई- रिक्शा की जिम्मेदारी देखेंगे। जिपं सीईओ एसएस रावत दिव्यांगों को योजनाओं का लाभ दिलवाने का काम करेंगे।
जिले के सभी एसडीएम अपने-अपने क्षेत्र में दिव्यांग वर-वधू को उनके निवास स्थान से लाने एवं विवाह उपरान्त निवास तक पहुंचाने की जिम्मेदारी पूरी करेंगे। घट्टिया एसडीएम एसआर सोलंकी व जिला आपूर्ति नियंत्रक आरके वाइकर दिव्यांगजनों एवं उनके परिजनों की भोजन एवं स्वल्पाहार की व्यवस्था देखेंगे। पीएचई के कार्यपालन यंत्री आरके श्रीवास्तव पेयजल व्यवस्था, उद्योग एवं व्यापार केन्द्र के अशोक मेहता टेन्ट, फर्श, फर्नीचर आदि की व्यवस्था पर नजर रखेंगे। आरटीओ मनोज तेहनगुरिया परिवहन, उद्यानिकी विभाग के पीएस कनेल साज-सज्जा व सेहरा, महिला एवं बाल विकास के रजनीश सिन्हा को पंडित, पूजन सामग्री आदि की व्यवस्था देखेंगे। इनके अलावा एसआर सिद्धिकी, संजय गोयल, डॉ.प्रदीप व्यास, योगेन्द्र पटेल, मनोज जायसवाल, पंकज मित्तल, मधुलिका शुक्ला, भविष्य खोबरागड़े, धर्मेन्द्र यादव, महेश पाण्डे, सुषमा ठाकुर, नीलमसिंह चौहान, प्रीति चौहान व पूनम शेखावत को भी जिम्मेदारी दी है।
hin_Deva hin_Deva hin_Deva hin_Deva hin_Deva hin_Deva